Vrou uit motor geslinger, sterf - Maroela Media
Vrou uit motor geslinger, sterf
'n Vrou is Woensdagoggend dood nadat sy uit haar motor geslinger is tydens 'n botsing met 'n taxi in Bloemfontein in die Vrystaat.
Volgens ER24 is die vrou vermoedelik uit die motor geslinger weens die impak van die botsing. "Dokters van 'n nabygeleë hospitaal het hul na die toneel gehaas in 'n poging om die vrou weer by te bring maar dit was onsuksesvol." Niemand anders is in die ongeluk beseer nie en die oorsaak van die ongeluk word ondersoek.
Intussen is 'n vrou vanoggend in Kaapstad dood nadat sy in Vanguardweg deur 'n motor omgery is toe sy die pad probeer oorsteek het. Sy is op die toneel dood verklaar. Die bestuurder van die motor was erg geskok maar is nie beseer nie. Die polisie ondersoek die saak.
Ek kan nie anders as om te sê, daar is omtrent by elke ongeluk, 'n taxi betrokke. En as dit nie taxi is nie, is dit vragmotors. Wat gaan aan? Dit raak net erger en erger. En daar kan maar wette ingestel word, dit help nie want wie volg wie op? Nee, dit raak nou baie erg.